**Óbudai Egyetem**

**Biztonságtudományi Doktori Iskola**

**A doktori (PhD) értekezés formai követelményei**

* érdemi fejezeteinek terjedelme nem haladhatja meg a 100 oldalt, ebbe nem tartozik bele a tartalomjegyzék, jelmagyarázat, köszönetnyilvánítás, előszó, irodalomjegyzék és a függelék. A teljes értekezés maximális terjedelme 140 oldal.
* A4-es papírméret
* laponként egy oldalas nyomtatás
* betűtípus Times New Roman vagy Arial Narrow
* betűméret 12 pt
* sortávolság 1,5-ös
* sorkizárt igazítás
* oldalszámozás a lap alján középen
* a Címlap kivételével minden oldalt oldalszámmal kell ellátni
* lábjegyzet: a főszöveget kiegészítő, tovább értelmező mondatok kerülnek a lábjegyzetbe. Betűmérete 10 pt, sorkizárt, szimpla sorköz.
* nyelve magyar vagy angol
* 3 példányt kell benyújtani
* a Címlapot az Óbudai Egyetem Doktori és Habilitációs Szabályzatában szereplő D 10) melléklet szerint kell megszerkeszteni

**Felépítés**

* A Fedőlap/Borító az alábbi feliratot tartalmazza: Doktori (PhD) értekezés (a lap első negyedében középen), a szerző neve, évszám (a lap jobb alsó sarkában egymás alatt)
* (*Javasolt*) **Borító oldal** – **Címlap** – **Tartalomjegyzék** – **Bevezetés**: a tudományos probléma megfogalmazása, célkitűzés(ek), a téma kutatásának hipotézisei, kutatási módszerek - **Fejezetekre bontott témakidolgozás** – **Összegzett következtetések**: új tudományos eredmények, ajánlások – **Irodalomjegyzék** – **Rövidítésjegyzék** – **Táblázatjegyzék**- **Ábrajegyzék**- **Mellékletek és függelékek** - **Köszönetnyilvánítás**
* a Borító kötése fekete színű műbőr, a feliratok arany színűek
* a „Tartalomjegyzék” az értekezés elején, a „Felhasznált irodalom” és a „Köszönetnyilvánítás” az értekezés végén helyezkedjen el

**Minden címsor 1-es új oldalon kezdődik (Tartalomjegyzék, Bevezetés, Fejezetek stb.). A fejezetek arab számokkal jelölve hierarchikusan. Számozást csak a fejezetek kapnak! Bevezetés stb. nem.**

**Ábrák, táblázatok**

* az ábrákat és a táblázatokat olvasható – magyar nyelvű értekezés esetén – magyar nyelvű felirattal, magyarázó szöveggel kell ellátni
* az ábrákat és a táblázatokat külön-külön, de folyamatosan kell számozni

**Felhasznált irodalom / hivatkozás**

A hivatkozásoknál minden forrás esetén követelmény, hogy az kellően felismerhető és visszakereshető legyen. Minden esetben, ha ismert, meg kell adni a szerzőt, szerzőket, vagy a szerkesztőt, a mű címét, kiadóját, helységét, évét és a forrás nemzetközi azonosító számát, ha van. (ISBN, vagy ISSN számot) Természetesen bármely bibliográfiai adat hiányzik, az kimarad.

Az internetes forrásra történő hivatkozásnál ez kiegészül a forrás elérési címével, URL és a letöltés idejével, év, hó, nap. Kéziratunk leadásakor mindig törekedjünk a működő URL címek használatára. Az akár már korábban kigyűjtött linkeket ellenőrizni a letöltési időket pedig aktualizálni kell. Abban az esetben, ha az elektronikus dokumentum rendelkezik DOI (digital object identifier) azonosítóval, akkor a hivatkozásban ezt is fel kell tüntetni. (ez az azonosító akár az URL címet is helyettesítheti, mivel a DOI az egyedi azonosítás mellett hivatkozásként a teljes szövegre is mutat)

**Nagyon lényeges! Címeket, rendfokozatokat stb. nem írunk, de senkinél sem! Ha egynél írunk, máshol pedig elmarad, sértődés lehet.** (Prof, dr. vezérőrnagy stb.)

**Nyomtatott könyvészeti anyagok esetén**:

1. TANENBAUM, A.S.: Számítógép hálózatok; Panem 1998.
2. KOVÁCS L.: Az információs terrorizmus elleni tevékenység kormányzati feladatai; Hadmérnök III. 2. (2008) pp. 138-148.
3. PERESZIPKIN, I. T.: Híradás a Nagy Honvédő Háborúban; Zrínyi 1979.
4. SZABÓ J.: Az ember és a világűr, Űrdinamika, bővített előadásvázlat, Zrínyi Miklós Nemzetvédelmi Egyetem Távoktatási Központ kiadványa, Budapest, 2010.
5. EPSTEIN, J. M.: On the mathematical biology of arms races, wars, and revolutions. In: NADEL, L.; STEIN, D. (Eds): 1991 Lectures in Complex Systems; Addison-Wesley 1992. pp. 198-211.

**Elektronikus dokumentumok esetén:**

1. FEKETE Cs.: A kiberhadviselés fejlődése és az ukrán válság; <http://biztonsagpolitika.hu/publikaciok-2015/fekete-csanad-a-kiberhadviseles-fejlodese-es-az-ukran-valsag-2> (letöltve: 2016.08.08.)
2. BEREK Lajos-VASS Attila: Gázturbinás erőműi objektum védelme, In: Hadmérnök, NKE, Bp., IX. évfolyam 2. szám 2014., ISSN1788-1919., pp. 5-15. <http://www.hadmernok.hu/142_01_berekl.pdf> (letöltve: 2017.01.07.)
3. BEREK Lajos: Biztonságtechnika, NKE, Budapest, 2014. <http://nbn.urn.hu/N2L?urn:nbn:hu-13270> (letöltve: 2017.01.08)

**Gyűjteményes mű egy részére hivatkozás:**

Az adott közlemény szerzőinek, címének és oldalszámának feltüntetésén kívül a befoglaló kötet adatai is szükségesek:

1. BEREK László: A biometrikus azonosítás könyvtárbiztonsági alkalmazása. In: RAJNAI Zoltán, FREGAN Beatrix, MAROSNÉ KUNA Zsuzsanna /szerk./: Tanulmánykötet a 7. Báthory-Brassai nemzetközi konferencia előadásaiból. Budapest: Óbudai Egyetem, 2016., pp. 53-61.

**Egy honlapra történő hivatkozás:**

A honlapokon lehetnek anonim és nevesített anyagok. Ebben az esetben is, ha van, akkor a szerzővel kell kezdeni, majd a cím és ezután az URL cím.

1. Riasztóberendezések, Oktel Szolgáltató Kft. <http://oktel.hu/szolgaltatas/riasztoberendezesek/> Letöltés ideje: 2017.01.08.

**Törvények, rendeletek, szabványok esetén:**

Törvényeknek, rendeleteknek, szabványoknak stb. nem közlik a szerzőit, szerkesztőit. Nem kell a kiadót sem megadni, hiszen a címében nyíltan, vagy rejtve szerepel. Törvényt csak az Országgyűlés ad ki, a rendeletet kiadója a címében szerepel, a példánkban a belügyminiszter. A szabványt pedig a Magyar Szabványügyi Hivatal ad ki. Ezeknél, még ha az internetről töltjük is le, nem kell megadni az URL címet és a letöltés idejét sem és sohasem hivatkozunk oldalszámra!!! Ha idézünk, akkor paragrafusra, azon belül bekezdésre pl. 3.§(4), vagy fejezetre és pontra I/4.

1. 346/2010. (XII. 28.) Korm. rendelet a kormányzati célú hálózatokról
2. 1999. évi LXXVI. törvény a szerzői jogról
3. 18/2009. (XII. 18.) HM rendelet a honvédségi járművek fenntartásáról
4. MSZ EN 50131-1:2011. Riasztórendszerek. Behatolás- és támadásjelző rendszerek

**Hivatkozás, forrásra az értekezésben:**

Célszerű a műszaki tudományoknál leggyakrabban alkalmazott módszert alkalmazni.

* Hivatkozhatunk szószerinti átvétel esetén (szövegrész idézet, kép, grafikon, táblázat stb.). Az idézet befejezése után szögletes zárójelbe a forrás sorszáma és az oldalszám. Pl.: [4 p. 25] Tehát az irodalomjegyzék 4. dokumentumának 25. oldalán található az idézett adat, vagy információ.
* Tartalmi idézés (parafrázis) esetén az adott forrás azon szakaszát kell megjelölni, melynek tartalmi kivonatát közöltük. Pl.: [8 pp. 11-16] Tehát nem szó szerint a 8. folyószámon lévő forrás 11-16 oldalon található információ lényegét kivonatolva, saját megfogalmazásban közlünk.
* Jogszabályra történő hivatkozásnál nem oldalszámot, hanem paragrafust, bekezdést jelölünk meg. Pl.: [12 §(3)]. Tehát, a 12. sorszámú forrás, a Szerzői jogi törvény, s annak is a 12. paragrafus 3. bekezdése.
* **Nagyon lényeges, hogy a hivatkozások során például a 12. sorszám annyiszor szerepel a szögletes zárójelekben, ahányszor hivatkozunk arra.**
* **Nagyon lényeges, hogy az értekezés végén lévő irodalomjegyzék, a forrásként felhasznált dokumentumok listája. Nem szabad összekeverni a hivatkozások jegyzékével.**
* **Ezen hivatkozási módszernél a hivatkozások számozásuk tekintetében nem sorban következnek egymás után. Tehát a hivatkozásokban lévő számok nem sorrendiséget jelölnek, hanem annak az irodalomnak a sorszáma, melyből az adat, vagy információ származik.**